Xi ya jaddada bukatar bunkasa tattalin arzikin da zai samar da kayayyaki da hidima - china radio international
Xi ya jaddada bukatar bunkasa tattalin arzikin da zai samar da kayayyaki da hidima
2018-02-14 10:15:22 cri
Shugaba Xi Jinping na kasar ya jaddada bukatar ganin an bunkasa tattalin arzikin da zai rika samar da kayayyaki masu inganci da kuma hidimomi. Shugaba Xi ya bayyana hakan ne yayin da ya ziyarci yankin kudu maso yammacin kasar, gabanin bikin bazara na al'ummar Sinawa.
Xi wanda har ila shi ne babban sakataren kwamitin koli na JKS, ya kuma ziyarci kamfanin samar da kayayyakin laturoni dake Chengdu, babban birnin lardin Sichuan, inda ya kalli yadda ake samar da farentan dake nuna fuskar wayoyin salula, daga bisani kuma aka yi masa bayani game da matakan tsaron kayayyakin da kamfanin ke samarwa.
Shugaba Xi ya yi kira ga kamfanoni, da su kara kokari a fanin kirkire-kirkire ta yadda za su yi gogayya a kasuwannin duniya. Ya kuma jaddada cewa, akwai bukatar kamfanoni su karkata daga kayayyaki kirar kasar Sin zuwa wadanda aka kirkiro a kasar, su kuma mayar da hankali ga batun inganci maimakon samar da kayayyaki barkatai cikin hanzari. (Ibrahim)
v Shugaba Xi ya ce hidimtawa al'umma ne babban aikinsa 2018-02-13 19:16:24
v Shugaba Xi ya ziyarci cibiyar harba tauraron dan Adam na BeiDou-3 2018-02-12 20:47:57
v Shugaban Sin ya ziyarci kauyukan dake kudu maso yammacin kasar 2018-02-12 10:05:13
v Xi Jinping ya yi jawabi murnar bude bikin hadin gwiwar sassan kasar Sin da Rasha 2018-02-07 20:25:15
v Xi ya mika sakon murnar bikin bazara ga jami'an jam'iyyun da ba na kwaminis ba 2018-02-07 09:15:59